### Príloha č. 6 výzvy

### ZOZNAM OPRÁVNENÝCH A NEOPRÁVNENÝCH VÝDAVKOV

### Oprávnené skupiny výdavkov

**02 - Dlhodobý hmotný majetok**

*022 - Samostatné hnuteľné veci a súbory hnuteľných vecí*

*029 - Ostatný dlhodobý hmotný majetok*

**11 - Zásoby**

*112 - Zásoby*

**35 - Dotácie, príspevky a transfery**

*352 - Poskytnutie dotácií, príspevkov voči tretím osobám*

**50 - Spotreba**

*502 - Spotreba energie*

**51 - Služby**

*511 - Opravy a udržiavanie*

*512 - Cestovné náhrady*

*518 - Ostatné služby*

**52 - Osobné výdavky**

*521 - Mzdové výdavky[[1]](#footnote-1) (vrátane odmien za prácu vykonávanú mimo pracovného pomeru, platov, povinných odvodov za zamestnávateľa a iných zákonných náhrad)*

**54 - Ostatné výdavky**

*548 - Výdavky na prevádzkovú činnosť*

**55 - Odpisy**

*551 - Odpisy*

**56 - Finančné výdavky a poplatky**

*568 - Ostatné finančné výdavky*

*902 - Paušálna sadzba na nepriame výdavky určené na základe nákladov na zamestnancov (nariadenie 1303/2013, čl. 68 ods. 1, písm. b)*

*910 - Jednotkové výdavky*

*930 - Rezerva na nepredvídané výdavky*

### Detailný popis oprávnených a neoprávnených výdavkov

### Oprávnené výdavky

### Priame výdavky

**Priame výdavky** sú výdavky na uskutočnenie činností preukázateľne priamo súvisiacich s konkrétnou činnosťou[[2]](#footnote-2). Tieto výdavky zahŕňajú priame bežné výdavky (napr. mzdy, cestovné výdavky a režijné výdavky, ktoré sú priradené iba danému druhu výkonu a ktorých podiel na jednotku rovnakého druhu výkonu možno zistiť pomocou jednoduchého delenia) a kapitálové výdavky. Priamymi výdavkami sa nefinancujú podporné aktivity projektu.

1. **Personálne výdavky interné - koordinačné činnosti -** výdavky vzniknuté na základe pracovnoprávnych vzťahov alebo obdobných vzťahov (napr. zákonník práce, zákon o štátnej službe,...)
2. **Personálne výdavky interné – odborné činnosti -** výdavky vzniknuté na základe pracovnoprávnych vzťahov alebo obdobných vzťahov (napr. zákonník práce, zákon o štátnej službe,...)
3. **Finančný prenájom a operatívny nájom** – spôsob financovania spočívajúci v prenájme (alebo nájme) predmetu na vopred stanovenú dobu za dohodnutú odmenu, ktorý je v prípade finančného prenájmu spojený s právom či povinnosťou prevodu vlastníctva predmetu prenájmu na nájomcu.

Rozlišujeme dva základné typy tohto financovania:

1. finančný prenájom – ide o nájom hnuteľnej alebo nehnuteľnej veci, po jeho skončení prechádza predmet nájmu za dohodnutú kúpnu cenu do vlastníctva nájomcu;
2. operatívny nájom – ide o nájom hnuteľnej alebo nehnuteľnej veci, po jeho skončení sa predmet nájmu vracia prenajímateľovi.
3. školiaci materiál a potreby[[3]](#footnote-3) pre aktivity projektu (napr. učebnice, učebné texty, publikácie, časopisy, slovníky, pracovné zošity, drobné písanie a kresliace potreby)[[4]](#footnote-4);
4. prevádzkové výdavky iba v rozsahu na uskutočnenie realizácie jednotlivých aktivít projektu[[5]](#footnote-5) (spotrebný tovar a prevádzkový materiál, voda, plyn, elektrická energia, poštovné, telekomunikačné poplatky, spojovacie siete,...);
5. nákup hmotného a nehmotného majetku (okrem nehnuteľností) - obstaranie zariadenia/vybavenia[[6]](#footnote-6) a didaktických prostriedkov[[7]](#footnote-7) pre hlavné aktivity projektu (vrátane nehmotného majetku)[[8]](#footnote-8) - max. **20 %** oprávnených priamych výdavkov[[9]](#footnote-9) rozpočtu - nezapočíta sa položka riziková prirážka. Obstarané zariadenie/vybavenie a didaktické prostriedky sú určené na realizáciu hlavných aktivít projektu (napr. vzdelávacie kurzy). Obstaranie zariadenia/vybavenia a didaktických prostriedkov musí byť prepojené s odbornými aktivitami projektu, t.j. musí byť preukázané využitie v rámci projektu (len samotné obstaranie zariadenia/vybavenia a didaktických prostriedkov bez prepojenia a využitia v rámci projektu je neakceptované), čo žiadateľ jasne popíše v žiadosti o poskytnutí NFP - časť 7.2 Spôsob realizácie aktivít; pri posudzovaní oprávnených výdavkov na nákup hmotného a nehmotného majetku je potrebné brať v úvahu dobu realizácie projektu a intenzitu využitia tohto majetku pre projekt (napr. pri jednoročnom projekte a využitie počítača na jednu aktivitu výdavky na nákup majetku budú posúdené ako neoprávnené; nákup majetku pred koncom realizácie projektu), nakoľko uvedený majetok má využiteľnosť dlhšiu ako jeden rok, t.j. je potrebné dodržať zásadu „hodnota za peniaze/value for money “[[10]](#footnote-10).
6. cestovné náhrady odborného personálu, expertov, školiteľov, lektorov – tuzemské a zahraničné pracovné cesty (úhrada cestovných náhrad ako oprávnený výdavok platí len pri uzatvorení pracovnoprávnych vzťahov s prijímateľom[[11]](#footnote-11));
7. príspevok (finančného alebo nefinančného charakteru) pre frekventantov, ako aj náhrady mzdy vrátane odvodov zamestnávateľa zúčastnených osôb (frekventantov), výdavky spojené so stravovaním, ubytovaním, cestovným);
8. občerstvenie[[12]](#footnote-12) do výšky 1 500 EUR na projekt za podmienky, že nesmie byť poskytnuté súčasne v ten istý deň s výdavkom na stravné (napr. pre odborný personál, frekventantov) a zároveň nesmie presiahnuť výšku stravného pri tuzemských pracovných cestách v časovom pásme od 5 do 12 hodín na osobu/deň podľa opatrenia Ministerstva práce, sociálnych vecí a rodiny Slovenskej republiky o sumách stravného;
9. poradenské a konzultačné služby (napr. právne poradenstvo);
10. poplatok za vykonanie skúšky, získanie certifikátu (úhrada výdavkov frekventantov);
11. dodávky na priame výdavky projektu - realizácia vzdelávacích a iných hlavných aktivít projektu (napr. tvorba metodík, učebných osnov) prostredníctvom vzťahov, ktoré majú odberateľsko-dodávateľský charakter – dodávky na priame výdavky projektu do výšky maximálne **30 %** oprávnených priamych výdavkov rozpočtu – nezapočítava sa riziková prirážka (dodávkou na priame výdavky projektu sa rozumie vykonávanie činností spojených s implementáciou projektu, t.j. odborných činnosti, napr. tvorba vzdelávacích programov; rôzne vzdelávacie činnosti[[13]](#footnote-13); preklady); Do dodávok sa nezahŕňa najmä obstaranie didaktických prostriedkov[[14]](#footnote-14), IKT, nájom priestorov, tlač. V prípade zmiešaných aktivít napr. obstaranie zariadenia a vybavenia a zaškolenie k tomuto zariadeniu/vybaveniu je potrebné odčleniť uvedené aktivity, nakoľko školenie sa započítava do dodávok. Uvedené činnosti sú vykonávané mimo pracovnoprávnych (napr. pracovný pomer) alebo obdobných vzťahov (napr. štátnozamestnanecký pomer) a spravidla podliehajú povinnosti verejného obstarávania alebo minimálne dokazovania hospodárnosti prostredníctvom prieskumu trhu a zvyšujú pridanú hodnotu projektu**;** do dodávok na priame výdavky sa nezapočítavajú výdavky realizované prostredníctvom zjednodušeného vykazovania výdavkov;
12. výdavky súvisiace s akreditáciou programu, certifikáciou (napr. získanie akreditácie MŠVVaŠ SR nezávislou certifikačnou autoritou);
13. odpisy ak obstaraný odpisovaný majetok (hmotný/nehmotný majetok) nebol financovaný z akýchkoľvek verejných zdrojov (zdroje EÚ, štátny rozpočet, zdroje obce, VÚC a iné verejné zdroje)[[15]](#footnote-15); Odpisy dlhodobého hmotného a nehmotného majetku používaného na účely projektu sú oprávneným výdavkom počas realizácie projektu za predpokladu, že nákup takéhoto majetku nie je súčasťou oprávnených výdavkov na projekt. Prijímateľ si nesmie nárokovať na majetok jeho obstarávaciu cenu, t.j. obstaranie majetku a zároveň aj príslušné odpisy.
14. vydavateľská činnosť (príprava, výroba, tlač, distribúcia);
15. monitoring (monitorovacia správa, hodnotenie projektu,...)
16. štúdie, expertízy, posudky a odborné služby súvisiace s implementáciou projektu – dodávané externe;
17. poplatky súvisiace so zavedením systému manažérstva kvality (výkon externých a interných auditov,...)
18. riziková prirážka rozpočtovaná vo výške do 5% oprávnených výdavkov (priamych a nepriamych výdavkov projektu);

**Nepriame výdavky**

**Nepriame výdavky** majú charakter bežných výdavkov (prevádzková réžia) a slúžia na financovanie podporných aktivít projektu. Nepriame výdavky (režijné výdavky) sú také výdavky, ktoré nie sú, resp. nemôžu byť priamo priradené k niektorej z hlavných aktivít projektu. Nepriame výdavky sú oprávnenými v prípade, že vychádzajú zo skutočne vzniknutých oprávnených výdavkov súvisiacich s  projektom. Nepriamymi výdavkami sú najmä výdavky, resp. ich relevantná časť na nájom, vodné a stočné, nákup pohonných hmôt a energie, telefón, fax, internet, upratovanie, údržbu a nákup bežnej výpočtovej a kancelárskej techniky, ktorá nepatrí do kategórie dlhodobého majetku, a mzdové výdavky obslužných zamestnancov.

**Nepriame výdavky sa uplatňujú ako 15% paušálna sadzba z priamych personálnych výdavkov. V každej žiadosti o platbu obsahujúcej priame personálne výdavky, môžu byť nároková 15% paušálna sadzba na nepriame výdavky.**

1. osobné výdavky prijímateľa, ktoré súvisia s výkonom týchto činností:
   1. právne poradenstvo[[16]](#footnote-16) (napr. spisovanie listín o právnych úkonoch, spracúvanie právnych rozborov);
   2. publicita a informovanosť projektu[[17]](#footnote-17);
   3. vedenie účtovníctva;
   4. vedenie agendy personalistiky a miezd;
   5. verejného obstarávania (vrátane prieskumu trhu)[[18]](#footnote-18);
   6. obslužné činnosti (upratovanie, čistenie, rozmnožovanie materiálov a pod.);
   7. opravy a údržbu majetku využívaného pre účely projektu;
   8. vedenie vozidla využívaného personálom projektu;
   9. kontrola a odborný dohľad (vrátane riadenia organizácie[[19]](#footnote-19)),
2. výdavky na obstaranie služieb nevyhnutných pre vyššie uvedené činnosti:
   1. externé služby súvisiace s publicitou a informovanosťou spojenou s realizáciou projektu[[20]](#footnote-20);
   2. externé vedenie účtovníctva;
   3. externé vedenie agendy personalistiky a miezd;
   4. externé zabezpečenie verejného obstarávania, prieskumu trhu;
   5. externé zabezpečenie hygieny (upratovanie, čistenie a pod.);
   6. externé zabezpečenie opráv a údržby majetku využívaného pre účely projektu;
   7. externé zabezpečenie prepravy tovaru a osôb, okrem osôb cieľovej skupiny a odborného personálu (napr. lektorov);
   8. externé zabezpečenie kontroly a odborného dohľadu;
   9. externé zabezpečenie právneho poradenstva.
3. bežné výdavky na obstaranie majetku; okrem majetku, ktorý výlučne používa odborný personál a osoby cieľovej skupiny,
4. ostatné výdavky[[21]](#footnote-21):
   1. prenájom zariadenia/vybavenia a priestorov, ktoré sú využívané na účely projektu; okrem zariadenia/vybavenia a priestorov, ktoré sa používa výlučne v rámci hlavných aktivít projektu a využíva ho len cieľová skupina, prípadne odborný personál projektu;
   2. všetky výdavky súvisiace s publicitou a informovanosťou spojenou s realizáciou projektu[[22]](#footnote-22), napr. propagačné predmety a letáky, tlačové konferencie o projekte (vrátane občerstvenia, prenájmu priestorov a pod.), publikovaním článkov o projekte, televíznych a rozhlasových relácií a pod.;
   3. poštovné;
   4. telekomunikačné poplatky;
   5. ceniny (poštové známky a kolky, stravné poukážky pre zamestnancov vykonávajúcich činnosti pre projekt);
   6. cestovné náhrady[[23]](#footnote-23) pre zamestnancov vykonávajúcich činnosti pre projekt;
   7. výdavky na prevádzku vozidla využívaného pri vykonávaní činnosti pre projekt;
   8. výdavky na energie ako sú voda, plyn, elektrická energia a pod., ktoré vznikli v súvislosti s vykonávanými činnosťami pre projekt;
   9. odpisy majetku využívaného pri činnostiach projektu;
   10. výdavky na obstaranie spotrebného tovaru a prevádzkového materiálu (papier, písacie potreby, čistiace prostriedky a pod.);
   11. výdavky na úhradu poplatkov, napr. notárskych, správnych, bankových poplatkov;
   12. výdavky na poradenstvo (právne, daňové, účtovné a pod.);
   13. poistenie majetku;
   14. správa informačných systémov.

### Časová oprávnenosť výdavkov:

### Za oprávnené výdavky sa považujú výdavky, ktoré vznikli po nadobudnutím účinnosti zmluvy o poskytnutí NFP.

### Zjednodušené vykazovanie výdavkov:

### Žiadateľ je povinný aplikovať v rozpočte nasledovné zjednodušené vykazovanie výdavkov:

### 15% paušálna sadzba na nepriame výdavky určené na základe nákladov na zamestnancov (nariadenie 1303/2013, čl. 68 ods. 1, písm. b)

### štandardná stupnica jednotkových nákladov na ECDL certifikát (príloha č. 4) – týka sa projektov zahrňujúcich ECDL aktivity/ECDL vzdelávanie

### Neoprávnené výdavky

* dodávky na priame výdavky projektu - realizácia vzdelávacích a iných hlavných aktivít projektu (napr. tvorba metodík, učebných osnov) prostredníctvom vzťahov, ktoré majú odberateľsko-dodávateľský charakter – vo výške viac ako 30% oprávnených priamych výdavkov rozpočtu – nezapočítava sa riziková prirážka (dodávkou na priame výdavky projektu sa rozumie vykonávanie činností spojených so vzdelávacími a inými hlavnými aktivitami projektu, ktoré sú vykonávané mimo pracovnoprávnych (napr. pracovný pomer) alebo obdobných vzťahov (napr. štátnozamestnanecký pomer);
* obstaranie zariadenia/vybavenia a didaktických prostriedkov[[24]](#footnote-24) (vrátane nehmotného majetku) pre hlavné aktivity projektu, ktoré presiahnu maximálne povolenú hranicu 20 % oprávnených priamych výdavkov rozpočtu (nezapočítava sa riziková prirážka);
* úroky z úverov a pôžičiek;
* miestne poplatky, ktoré nemajú priamu väzbu na projekt;
* výdavky na právne spory ako i sankčné poplatky, pokuty a penále, prípadne ďalšie sankčné výdavky, či už dohodnuté v zmluvách alebo vznikajú z iných príčin a tzv. balíky produktov (služieb), ktoré poskytujú banky k úverom;
* nákup infraštruktúry, pozemku a nehnuteľnosti;
* riziková prirážka rozpočtovaná vo výške viac ako 5% oprávnených výdavkov (priamych a nepriamych výdavkov projektu);
* bankové poplatky;
* debetné úroky;
* bankové záruky;
* vratná daň z pridanej hodnoty;
* obstaranie, odpisy dopravných prostriedkov (aj použitých);
* výdavky, ktoré presiahnu percentuálne výšky určené v písomnom vyzvaní
* tvorba sociálneho fondu

Cenový prieskum trhu na preukázanie hospodárnosti a efektívnosti položiek rozpočtu je potrebné predložiť k nasledovným položkám častiam rozpočtu ako prílohy žiadosti o NFP:

* všetky položky v časti 2 „Zariadenie/vybavenie projektu a didaktické prostriedky
* všetky položky v časti 4.3 „Dodávka služieb - personálne výdavky (odborné činnosti)“ a následne aj 5.3/6.3/7.3, pokiaľ projekt obsahuje viacero aktivít

všetky položky v časti 4.4 „Ostatné výdavky – priame“ a následne aj 5.4 /6.4 /7.4 , pokiaľ projekt obsahuje viacero aktivítCenový prieskum trhu je potrebné predložiť na všetky tovary a služby plánované v žiadosti o NFP/projekte - podrobnosti sú uvedené v časti 2 výzvy „Oprávnenosť výdavkov realizácie projektu“ – bod 14 „Podmienka, že výdavky projektu sú oprávnené a nárokovaná výška výdavkov je oprávnená na financovanie z OP ĽZ“.

1. Relevantné zložky mzdy vrátane pohyblivých zložiek (napr. osobné príplatky). [↑](#footnote-ref-1)
2. V zmysle časti 2.2.2 Vymedzenie priamych nákladov, nepriamych nákladov a nákladov na zamestnancov, Usmernenia týkajúce sa zjednodušených možností vykazovania nákladov (EGESIF\_14-0017). [↑](#footnote-ref-2)
3. V tejto položke je možné rozpočtovať obstaranie odbornej literatúry, slovníkov, atlasov, časopisov, ako aj obstaranie učebníc, učebných textov a pracovných zošitov. Multimediálne knihy, interaktívne knihy, elektronické knihy a pod. je potrebné rozpočtovať v rámci zariadenia/vybavenia a didaktických prostriedkov. [↑](#footnote-ref-3)
4. Ide o už vytvorené publikácie, učebnice, pracovné zošity, voľne dostupné k zakúpeniu, nejedná sa o tvorbu nových učebníc, pracovných zošitov, učebných textov. [↑](#footnote-ref-4)
5. Aktivitami projektu sa napríklad rozumie odborné aktivity (napr. vzdelávanie frekventantov) [↑](#footnote-ref-5)
6. Operačný systém (napr. Windows) je súčasťou obstarávacej ceny výpočtovej techniky (notebook, desktop PC), t.j. cena výpočtovej techniky zahŕňa aj operačný systém. Operačný systém sa nerozpočtuje ako samostatná rozpočtová podpoložka. [↑](#footnote-ref-6)
7. Do limitu sa nezapočítava obstaranie odbornej literatúry, slovníkov, atlasov, časopisov, ako aj obstaranie učebníc, učebných textov a pracovných zošitov. Do limitu sa započítava obstaranie multimediálnych kníh, interaktívnych kníh, elektronických kníh a pod. [↑](#footnote-ref-7)
8. Max. do výšky ceny v mieste obvyklej. [↑](#footnote-ref-8)
9. Oprávnené výdavky sú výdavky, ktoré boli skutočne vynaložené počas obdobia realizácie aktivít projektu vo forme nákladov alebo výdavkov prijímateľa, a ktoré boli vynaložené na operácie vybrané na podporu v rámci operačných programov v súlade s hodnotiacimi a výberovými kritériami a obmedzeniami stanovenými všeobecným nariadením, nariadením Európskeho parlamentu a Rady (EÚ) č. 1303/2013 a nariadením Európskeho parlamentu a Rady (EÚ) č. 1304/2013 a Zmluvou o poskytnutí NFP. [↑](#footnote-ref-9)
10. Uvedená zásada sa aplikuje aj v prípade majetku, ktorý nie je vykázaný ako dlhodobý hmotný/nehmotný majetok (napr. počítač, dataprojektor, rôzne školské pomôcky). [↑](#footnote-ref-10)
11. V prípade, ak prijímateľ zabezpečí uvedené výdavky dodávateľsky, v rámci pracovnoprávnych vzťahov, sú uvedené výdavky tiež oprávnené (napr. prijímateľ zabezpečí pre svojich zamestnancov ubytovanie v penzióne). [↑](#footnote-ref-11)
12. Za občerstvenie sa považuje - káva, čaj, cukor, nealkoholické nápoje, sladké a slané pečivo a obložené chlebíčky. Ostatné výdavky spojené s občerstvením, ako aj výdavky na občerstvenie, ktoré nespĺňajú podmienky uvedené vyššie, sa považujú za neoprávnené. Výška občerstvenia sa kumuluje, aby bol dodržaný limit **1500 EUR/projekt** (napr. konferencie, seminár, pracovná porada). [↑](#footnote-ref-12)
13. Zabezpečené napríklad dodávateľsky. [↑](#footnote-ref-13)
14. Medzi **didaktické prostriedky** patria najmä: **učebné pomôcky** (prírodniny, kostry, vypchaniny, pomôcky sluchové, hmatové, čuchové, chuťové, zrakové); **pomôcky** (na meranie, na skúmanie, na pozorovanie); **zobrazenia** (obrazy, nákresy, tabule); **symbolické** **zobrazeni**a (nástenné mapy, plány, atlasy); **pomôcky a prístroje na premietanie statických obrazov** (diafilmy, diapozitívy, spätná projekcia – tzv. meotar); **zvukové pomôcky** (hudobné nástroje, CD prehrávač), **multimediálne pomôcky**, **dotykové pomôcky** (reliéfne obrazy, slepecké písmo); **literárne pomôcky** (učebnice, školské knihy, slovníky); **didaktická technika** (trenažéry, počítače, tabule, prístroje na pokusy, auditívne stroje, audiotechnika, vizuálne stroje, videotechnika, audiovizuálne stroje a učiace stroje). [↑](#footnote-ref-14)
15. Účelom tohto odseku je zabránenie dvojitému financovaniu, teda situácii, kedy prijímateľ dostal finančné prostriedky z verejného zdroja (zdroje EÚ, štátny rozpočet, zdroje obce, VÚC a iné verejné zdroje) určené na nákup tohto majetku, prefinancovala majetok ako oprávnený výdavok formou odpisov z projektu, a zároveň si ponechala verejné prostriedky získané na nákup tohto majetku z pôvodného verejného zdroja. [↑](#footnote-ref-15)
16. Napr. odberateľsko-dodávateľských vzťahy (vrátane sankčných ustanovení), ale nevzťahuje sa na podanie žaloby a s tým súvisiacich úkonov voči RO. [↑](#footnote-ref-16)
17. V zmysle prílohy XII všeobecného nariadenia 1303/2013 (výdavky týkajúce sa mediálnych aktivít ako súčasť hlavných aktivít projektu, resp. mediálne aktivity implementované ako hlavné aktivity projektu, sú zahrnuté do priamych výdavkov projektu). [↑](#footnote-ref-17)
18. Ak podiel pracovných činností (alebo pracovných úloh) na projekt, podľa uzatvoreného pracovnoprávneho vzťahu, je nižší ako 50 %, resp. mieru nie je možné jednoznačne určiť, výdavky za vykonávanie týchto činností (úloh) sa zatrieďujú do nepriamych výdavkov. Ak je podiel rovný alebo vyšší, výdavky za tieto činnosti sa zatrieďujú do priamych výdavkov. [↑](#footnote-ref-18)
19. Ide najmä o prípady riadiacich aktivít zo strany štatutárneho orgánu prijímateľa (napr. konateľ súkromnej spoločnosti). [↑](#footnote-ref-19)
20. V zmysle prílohy XII všeobecného nariadenia 1303/2013 (výdavky týkajúce sa mediálnych aktivít ako súčasť hlavných aktivít projektu, resp. mediálne aktivity implementované ako hlavné aktivity projektu, sú zahrnuté do priamych výdavkov projektu). [↑](#footnote-ref-20)
21. SO môže zaradiť predmetné výdavky do priamych výdavkov (okrem výdavkov súvisiacich s informovanosťou a komunikáciou, ktoré sú vždy zaraďované do nepriamych výdavkov) v prípade, ak predstavujú významné výdavky v rámci hlavných aktivít projektu a sú jednoznačne k týmto hlavným aktivitám priraditeľné (napr. financovanie call centra zabezpečujúceho elimináciu násilia na ženách a pod.). Uvedené zaradenie do priamych výdavkov však musí SO zdôvodniť. Vo všeobecnosti však platí, že sa jedná o typické režijné výdavky, t.j. výdavky s relatívne nízkou hodnotou, pri ktorých je prácne preukazovať ich vzťah a výšku k priamym výdavkom a preto sú zaraďované do nepriamych výdavkov. [↑](#footnote-ref-21)
22. V zmysle prílohy XII všeobecného nariadenia 1303/2013 (výdavky týkajúce sa mediálnych aktivít ako súčasť hlavných aktivít projektu, resp. mediálne aktivity implementované ako hlavné aktivity projektu, sú zahrnuté do priamych výdavkov projektu). [↑](#footnote-ref-22)
23. V zmysle § 4 ods. 1 zákona č. 283/2002 Z. z. v znení neskorších predpisov. [↑](#footnote-ref-23)
24. Do limitu sa nezapočítava obstaranie odbornej literatúry, slovníkov, atlasov, časopisov ako aj obstaranie učebníc, učebných textov a pracovných zošitov v zmysle § 13 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. [↑](#footnote-ref-24)