Príloha č. 4 výzvy

**Jednotková štandardná stupnica jednotkových nákladov „ECDL certifikát“**

**Cieľom je zavedenie jednotkových nákladov na vykonanie certifikačnej skúšky ECDL (European Computer Driving Licence).** ECDL je označenie pre systém na overovanie znalostí a zručností bežného používateľa v oblasti práce s výpočtovou technikou. Jeho základom sú štandardy, ktoré určujú rozsah požadovaných znalostí a zručností vo vybraných tematických oblastiach (nazývané sylaby) a celosvetovo platná metodika na overovanie, či uchádzač požadovanú úroveň znalostí a zručností dosahuje. Certifikáty systému ECDL sú medzinárodne rešpektovanými dokladmi o tom, že ich držiteľ dosahuje požadovanú úroveň/požadovaný štandard/ znalostí a zručností z príslušnej oblasti preukázal na testoch podľa celosvetovo platnej metodiky.

Sylaby ECDL podrobne stanovujú okruhy požadovaných znalostí a zručností potrebných na využívanie osobných počítačov na základnej úrovni. Okruhy znalostí a zručností sú rozdelené do jednotlivých tematických celkov – modulov. Sylabus je formulovaný softvérovo a hardvérovo nezávisle.

Moduly ECDL, ktoré sú v súčasnosti lokalizované v Slovenskej republike:

Skupina modulov Base

M2. Základy práce s počítačom

M3. Spracovanie textu

M4. Tabuľkový kalkulátor

M7. Základy práce online

Skupina modulov Standard

M5. Používanie databáz

M6. Prezentácia

M9. Práca s obrázkami a grafikou

M12. Bezpečnosť pri práci s IKT

Skupina modulov Advanced

AM3. Pokročilá práca s textom

AM4. Pokročilá práca s tabuľkami

AM5. Pokročilá práca s databázou

AM6. Pokročilá práca s prezentáciou

Je možné získať nasledovné typy certifikátov:

**Certifikát ECDL Profile** - jeden alebo viac testov z rôznych skupín modulov (Base, Standard, Advanced).

Index ECDL, stanovený na základe ceny od Slovenskej informatickej spoločnosti, slúži ako doklad o registrácii uchádzača do systému ECDL a o postupe uchádzača v absolvovaní predpísaných skúšok. Oprávňuje ho prihlásiť sa v akreditovanom testovacom centre ECDL na vykonanie testov. Typ indexu sa odporúča vyberať napr. podľa predpokladaného počtu modulov, z ktorých by uchádzač chcel vykonať skúšky.

**Oprávnené výdavky projektu sú výdavky na maximálne jeden certifikát pre moduly Base/Standard a maximálne jeden certifikát pre moduly Advanced pre každého účastníka.**

**Predmetom tohto dokumentu nie je zavedenie jednotkových nákladov za vzdelávacie aktivity súvisiace s ECDL.**

**Štandardné stupnice jednotkových nákladov sú stanovené nasledovne:**

|  |  |
| --- | --- |
| **Certifikát** | **Cena** |
| **ECDL Profile (Base/Standard)** | |
| ECDL Profile (1 skúška Base/Standard) | 31,50 € |
| ECDL Profile (2 skúšky Base/Standard) | 59,00 € |
| ECDL Profile (3 skúšky Base/Standard) | 76,50 € |
| ECDL Profile (4 skúšky Base/Standard) | 92,00 € |
| ECDL Profile (5 skúšok Base/Standard) | 111,50 € |
| ECDL Profile (6 skúšok Base/Standard) | 127,00 € |
| ECDL Profile (7 skúšok Base/Standard) | 142,50 € |
| ECDL Profile (8 skúšok Base/Standard) | 163,00 € |
| **ECDL Profile (Advanced)** |  |
| ECDL Profile (1 skúška Advanced) | 39,10 € |
| ECDL Profile (2 skúšky Advanced) | 74,30 € |
| ECDL Profile (3 skúšky Advanced) | 99,40 € |
| ECDL Profile (4 skúšky Advanced) | 122,50 € |

Štandardné stupnice jednotkových nákladov sú tvorené cenou za ECDL certifikát a 15 % paušálnou sadzbou na nepriame výdavky z priamych personálnych výdavkov - v zmysle čl. 68 ods. 1b nariadenia č. 1303/2013.

**Finančné prostriedky sú uhrádzané prijímateľovi na základe predloženia kópií certifikátov so zoznamom skutočne zrealizovaných úspešných certifikačných skúšok ECDL, pričom údaje o certifikátoch a absolvovaných skúškach poskytne prijímateľ aj v elektronickej forme** (najmä číslo certifikátu; meno a priezvisko držiteľa certifikátu; dátum narodenia držiteľa certifikátu).Vyššie uvedené doklady sa budú predkladať k žiadostiam o platbu spolu s dokumentom „Doplňujúce monitorovacie údaje“.

SO zaeviduje tieto údaje do elektronickej evidencie certifikátov a vykoná kontrolu ich správnosti a oprávnenosti. SO overiť pravosť certifikátov a skúšok v Slovenskej informatickej spoločnosti.

MŠVVaŠ SR ako SO vykoná v procese implementácie projektu kontroly na mieste. Na každom dopytovo-orientovanom projekte musí byť vykonaná min. 1 kontrola na mieste počas jeho realizácie. Vyšší počet kontrol na mieste sa uskutoční v prípade vyhodnotenia projektu ako rizikový (napr. na základe medializovaných káuz, podaných podnetov na SO). Kontroly na mieste budú vykonávané v súlade s harmonogramom kontrol na mieste na príslušný kalendárny rok, ktorý bude vychádzať z analýzy rizík. Predmetom kontroly na mieste bude overenie, či ECDL certifikácie boli reálne vykonané – v súlade so zmluvou o poskytnutí NFP.

MŠVVaŠ SR ako SO vedie **elektronickú evidenciu vydaných certifikátov a absolvovaných skúškach na základe podkladov od prijímateľov, ktoré predkladajú spolu so žiadosťou o platbu**.

**Uvedená evidencia slúži na identifikáciu neoprávnených výdavkov**, ako napr.

* certifikátov/skúšok, ktoré boli zrealizované mimo obdobia oprávnenosti výdavkov projektu,
* duplicít pri žiadostí o platbu (za rovnaké certifikáty/skúšky),
* výdavkov nad rámec výdavkov za jeden certifikát pre moduly Base/Standard  jeden certifikát pre moduly Advanced pre jedného účastníka.